b'\n_START_ARTICLE_\nJurij Reja\n_START_SECTION_\n\xc5\xbdivljenjepis\n_START_PARAGRAPH_\nReja je za\xc4\x8del peti \xc5\xbee kot de\xc4\x8dek v zboru gori\xc5\xa1ke stolnice. Po drugi svetovni vojni so se z dru\xc5\xbeino preselili v Maribor in pri \xc5\xa1estnajstih letih je bil sprejet v tamkaj\xc5\xa1nji operni zbor. Leta 1957 je pri\xc5\xa1el v Ljubljano in tu po enem letu za\xc4\x8del zasebno \xc5\xa1tudirati pri Vekoslavu Janku. Med tem je kon\xc4\x8dal Srednjo gozdarsko \xc5\xa1olo, leta 1963 pa je diplomiral tudi na Glasbenem oddelku ljubljanske Pedago\xc5\xa1ke akademije. Med letoma 1964 in 1970 je bil \xc4\x8dlan Komornega zbora RTVS. Leta 1967 je uspe\xc5\xa1no opravil avdicijo v ljubljanski Operi, ki ji je ostal zvest do upokojitve. Leta 1969 je debitiral v vlogi grofa Almavive v Rossinijevem Seviljskem brivcu. Med letoma 1970 in 1973 je \xc5\xa1tudiral na Visoki \xc5\xa1oli za glasbo in gledali\xc5\xa1ko umetnost na Dunaju pri Antonu Dermoti._NEWLINE_Reja je v prostem \xc4\x8dasu ljubiteljski pilot.'